rejauldu/bengali-wikipedia huggingface dataset:
আয়শা ডি (জন্ম ১৩ সেপ্টেম্বর, ১৯৯৩) একজন অস্ট্রেলিয়ান অভিনেত্রী এবং গায়িকা। তিনি অস্ট্রেলিয়ান-কানাডিয়ান ধারাবাহিক "দ্য স্যাডল ক্লাব" এ "দেশি বিগিন্স" নামক ভূমিকায় অভিনয় করার জন্য পরিচিত। ডি পরবর্তীতে মার্কিন টেলিভিশন চ্যানেল ফক্স এ প্রচারিত হাস্যরস ধারাবাহিক, আই হেইট মাই টিনএজ ডটার নাটকে অভিনয় করেন। এছাড়াও তিনি মার্কিন টেলিভিশন চ্যানেল এবিসিতে প্রচারিত ধারাবাহিক চেসিং লাইফ এ সহ-অভিনয় করেছেন। তার ডি ডি এন্ড দ্য বিগেল্স" নামক একটি নিজেস্ব ব্যান্ডদল রয়েছে। তিনি বর্তমানে ফ্রীফর্ম চ্যানেলে প্রচারিত ধারাবাহিক দ্য বোল্ড টাইপ এ অভিনয় করছেন। ডি একটি দ্বী-জাতিগত পরিবার থেকে এসেছে। Aisha Dee: I Hate My Teenage Daughter's Mixed Chick   চলচ্চিত্র সমূহ  + চলচ্চিত্রে ভূমিকা সমূহ সাল শিরোনাম ভূমিকা মন্তব্য ২০১৫ দ্য চ্যাভ কিড নওরা সংক্ষিপ্ত চলচ্চিত্র + ছোট পর্দায় অভিনয় সমূহ সাল শিরোনাম ভূমিকা মন্তব্য ২০০৮–২০০৯ দ্য স্যাডল ক্লাব  দেশিরি "দেশি" বিগিন্স আবর্তক ভূমিকাৃয়; ২৪ টি পর্ব ২০০৯ স্কাই রানার্স  ক্যাথরিন "কেটি" ওয়ালেস ছোট পর্দার চলচ্চিত্র ২০১০ ডেড গর্জিয়াস  ক্রিস্টিন মূল ভূমিকায়; ১৩ টি পর্ব ২০১১–২০১৩ আই হেইট মাই টিনএজ ডটার  ম্যাকেন্জি আবর্তক ভূমিকা; ১৩ টি পর্ব ২০১১ ত্যেরা নোভা তাশা অতিথি চরিত্রে; ২ টি পর্ব ২০১৪–২০১৫ চেসিং লাইফ  এলিজাবেথ "বেথ" কিংস্টন মূল ভূমিকায়; ৩৪ টি পর্ব ২০১৫ বেবি ডেডি  অলিভিয়া পর্ব: "হাউস অব কার্ডস" ২০১৫ হাস্যরস ব্যাং!ব্যাং!  কিশোরী বান্ধুবী  পর্ব: "থমাস মিডলডিছ ওয়ার্স এন ইনিগমেটিক সয়েটশার্ট এন্ড সয়েটপ্যান্ট এন্ড পকেটস্" ২০১৬–২০১৭ সুইট/ভিসিয়াস  কেনেডি মূল ভূমিকা; ১০ টি পর্ব ২০১৭-বর্তমান দ্য বোল্ড টাইপ  ক্যাট এডিসন মূল ভূমিকায়; ১০ টি পর্ব ২০১৭ চ্যানেল জিরো: দ্য নো-এন্ড হাউজ  জুল্স মূল ভূমিকায়; ৬ টি পর্ব  পুরস্কার এবং মনোনয়ন সমূহ   সাল পুরস্কার বিভাগ কাজ ফলাফল ২০১৭ টিন চয়েজ অ্যাওয়ার্ডস বাছাই গ্রীষ্মের ছোট পর্দার অভিনেত্রী  দ্য বোল্ড টাইপ   ডিস্কোগ্রাফী    দ্য স্যাডল ক্লাব ডিস্কোগ্রাফী  "দ্য স্যাডল ক্লাব" ধারাবাহিকটির জন্য আয়শা ডি কিছু গান গেয়ে সিডি আকারে রেকর্ড করেন।  বেস্ট ফ্রেন্ডস (২০০৯)  গ্রান্ড গ্যালাপ – মিলিওরেস আমিয়েস (২০০৯) – শুধু ফ্রান্সে প্রকাশ করা হয়।   একক সমূহ  "দিস গার্লস" (২০০৯)  ডি ডি এন্ড দ্য বিগ্লেস   ডি ডি এন্ড দ্য বিগ্লেস ইপি'' (২০১৫)  তথ্যসূত্র    বহিঃসংযোগ     ডি ডি এন্ড দ্য বিগ্লেস  বিষয়শ্রেণী:১৯৯৩-এ জন্ম বিষয়শ্রেণী:অস্ট্রেলীয় শিশু অভিনয়শিল্পী বিষয়শ্রেণী:অস্ট্রেলীয় টেলিভিশন অভিনয়শিল্পী বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় শিশু অভিনেত্রী বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী
এম. পি. বিড়লা তারামণ্ডল হল ভারতের পশ্চিমবঙ্গ রাজ্যের রাজধানী কলকাতা শহরের একটি মহাকাশচর্চা কেন্দ্র ও প্ল্যানেটরিয়াম জাদুঘর। এটি সাঁচীর বৌদ্ধ স্তুপের আদলে নির্মিত একটি একতলা ভবনে অবস্থিত। দক্ষিণ কলকাতার জওহরলাল নেহেরু রোডে ভিক্টোরিয়া মেমোরিয়াল হল, সেন্ট পল'স ক্যাথিড্রাল ও ময়দানের সংযোগস্থলে অবস্থিত এই প্ল্যানেটরিয়ামটি এশিয়ার বৃহত্তম প্ল্যানেটরিয়াম তথা বিশ্বের দ্বিতীয় বৃহত্তম প্ল্যানেটরিয়াম।M P Birla Planetarium উল্লেখ্য, ভারতে আরও দুটি বিড়লা প্ল্যানেটরিয়াম আছে। এগুলি হল বি. এম. বিড়লা প্ল্যানেটরিয়াম (চেন্নাই) ও বিড়লা প্ল্যানেটরিয়াম (হায়দ্রাবাদ)।  ১৯৬৩ সালের ২ জুলাই ভারতের তৎকালীন প্রধানমন্ত্রী জওহরলাল নেহেরু এই প্ল্যানেটরিয়ামটি উদ্বোধন করেছিলেন।50 Glorious years of M.P. Birla Planetarium Kolkata এই প্ল্যানেটরিয়ামে বৈজ্ঞানিক যন্ত্রপাতির নকশা প্রস্তুতের জন্য একটি ইলেকট্রনিকস ল্যাবরেটরি আছে। এছাড়া একটি জ্যোতির্বিজ্ঞান গ্যালারি এবং চিত্রকলা ও বিশিষ্ট জ্যোতির্বিজ্ঞানীদের মূর্তিও এখানে রয়েছে। এখানে একটি মহাকাশ অবজার্ভেটরি আছে। এই অবজার্ভেটরিতে একটি সেলেস্ট্রন সি-১৪ টেলিস্কোপ ও অন্যান্য যন্ত্র পাতি (যেমন, এসটি৬ ক্যামেরা ও সোলার ফিল্টার) রয়েছে। জনসাধারণ ও ছাত্রদের জন্য জ্যোতিবিজ্ঞান, মহাকাশ-পদার্থবিদ্যা, মহাকাশবিজ্ঞান এবং গ্রহণক্ষত্র সংক্রান্ত গণিতবিদ্যার বিভিন্ন প্রকল্পও এখানে চালু রয়েছে। ৬৮০ জন একসঙ্গে এখানে বসে অনুষ্ঠান দেখতে পারেন। দৈনিক অনুষ্ঠানগুলি দুপুর বারোটা থেকে সন্ধ্যা ৭টা পর্যন্ত ইংরেজি, বাংলা ও হিন্দি ভাষায় সঞ্চালিত হয়। মাঝে মাঝে ওড়িয়া, তামিল ও গুজরাতি ভাষাতেও অনুষ্ঠান আয়োজন করা হয়। ছুটির দিনগুলিতে অতিরিক্ত অনুষ্ঠান আয়োজিত হয়।  এমএল ডালমিয়া অ্যান্ড কোম্পানি এই প্ল্যানেটরিয়ামটি নির্মাণ করেছিল। এই সংস্থার প্রধান ছিলেন বিসিসিআই-এর প্রাক্তন সভাপতি জগমোহন ডালমিয়া।  বিড়লা তারামণ্ডলে মহাকাশ বিজ্ঞান সংক্রান্ত বিনামূল্যে একটি কোর্স পড়ানো হয়ে থাকে। এই কোর্সে সাধারণ মানুষকে মহাকাশ বিজ্ঞান সংক্রান্ত প্রাথমিক জ্ঞান দান করা হয় এবং পাঠক্রমের শেষে একটি ডিপ্লোমাও দেওয়া হয়। তারামণ্ডল কর্তৃপক্ষ জার্নাল অফ বিড়লা প্ল্যানেটোরিয়াম নামে একটি ইংরেজি গবেষণা পত্রিকাও প্রকাশ করে থাকেন। এখানকার একটি ছোটো সেমিনার হলে নিয়মিত মহাকাশ বিজ্ঞান সংক্রান্ত বক্তৃতার আয়োজন করা হয়ে থাকে।বিড়লা তারামণ্ডল, বাংলার ঐতিহ্য কলকাতার অহংকার, পল্লব মিত্র, পারুল প্রকাশনী, কলকাতা, ২০১০, পৃ. ৪২-৪৪কলকাতা: এক পূর্ণাঙ্গ ইতিহাস, অতুল সুর, জেনারেল প্রিন্টার্স অ্যান্ড পাবলিশার্স প্রাঃ লিঃ, ১৯৮১, পৃ. ২৯২   আরও দেখুন   এম. পি. বিড়লা ইনস্টিটউট অফ ফান্ডামেন্টাল রিসার্চ  তথ্যসূত্র   বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার শিক্ষাব্যবস্থা বিষয়শ্রেণী:ভারতে তারামণ্ডল
থাম্ব|আল্লাহ জিলাই বাই ২০০৩ সালে ভারতের স্ট্যাম্পে আল্লাহ জিলাই বাই (১ ফেব্রুয়ারি ১৯০২-৩ নভেম্বর ১৯৯২) ভারতের রাজস্থানের লোক গায়ক ছিলেন।  বিকানের গায়ক পরিবারে জন্মগ্রহণ করেছিলেন, তিনি ১০ বছর বয়সে মহারাজা গঙ্গা সিংহের দরবারে গান করছিলেন। তিনি ওস্তাদ হুসেন বকশ খানের কাছ থেকে এবং পরে আচ্চন মহারাজের কাছ থেকে গান গাওয়ার পাঠ গ্রহণ করেছিলেন। তার অবস্থান এবং জনপ্রিয়তা সত্ত্বেও তিনি একজন নম্র শিল্পী ছিলেন।  তিনি মান্ড, ঠুমরী, খেয়াল এবং দাদরায় ভাল পারদর্শী ছিলেন। সম্ভবত কেসরিয়া বালাম সবথেকে ভালো জানা ছিল। ১৯৮২ সালে, ভারত সরকার তাকে কলা ক্ষেত্রে পদ্মশ্রী সম্মাননা প্রদান করেন,Padma Shri Awardees. india.gov.in যা সর্বোচ্চ বেসামরিক পুরষ্কারগুলির মধ্যে একটি। ১৯৮৮ সালে লোক সংগীতের জন্য তিনি সংগীত নাটক আকাদেমি পুরষ্কারেও ভূষিত হয়েছেন।   তথ্যসূত্র    বহিঃসংযোগ    আল্লাহ জিলাই বাই রিয়েলবিকনার.কম এ  পদমশ্রী আল্লাহ জিল্লাই বাই  আল্লাহ জিল্লাই বাইয়ের লোকসঙ্গীত শুনুন ফোকররাজস্থান ডটকম এ  বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:ভারতীয় লোক গায়িকা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ভারতীয় মুসলিম বিষয়শ্রেণী:১৯৯২-এ মৃত্যু বিষয়শ্রেণী:১৯০২-এ জন্ম বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতীয় লোক গায়ক বিষয়শ্রেণী:রাজস্থানের নারী সঙ্গীতজ্ঞ বিষয়শ্রেণী:রাজস্থানের সঙ্গীতশিল্পী
ভারতের রিপাবলিকান পার্টি (খোব্রাগড়ে) হল ভারতের একটি রাজনৈতিক দল যা ভারতের রিপাবলিকান পার্টির একটি বিচ্ছিন্ন দল এবং এর নেতা বিডি খোব্রাগড়ের নামে নামকরণ করা হয়েছে। দলটির বর্তমান জাতীয় সভাপতি হলেন সুনীল হরিশচন্দ্র রামটেক।  আরপিআই(কে) এখন প্রকাশ আম্বেদকরের ভরিপা বহুজন মহাসংঘ ব্যতীত আরপিআই-এর অন্য সব উপদলের সাথে একত্রিত হয়েছে, যাতে ভারতের একটি সংযুক্ত রিপাবলিকান পার্টি গঠন করা হয়।   জাতীয় কার্যকলাপ  দলের শেষ জাতীয় প্রতিনিধিত্ব ছিল ১৯৭৭ সালের ভারতীয় সাধারণ নির্বাচনের পর, যেখানে এটি ১২টি আসনে প্রতিদ্বন্দ্বিতা করেছিল এবং মোট ৯,৫৬,০৭২ ভোট পেয়ে দুটিতে জয়লাভ করেছিল। দুই সফল প্রার্থী হলেন মহারাষ্ট্রের বুলঢানায় দৌলত গুনাজি গাওয়াই এবং মধ্যপ্রদেশের বালাঘাট কাচারুতে লাল হেমরাজ জৈন।Statistical Reports of Lok Sabha elections, 1977, vol. I  (PDF) এর পরে এটি ১৯৮৪ সালের ভারতীয় সাধারণ নির্বাচনে পঁচিশটি আসনে প্রতিদ্বন্দ্বিতা করে এবং মোট ৩,৮৩,০২২ ভোট পায়;Statistical Reports of Lok Sabha elections, 1980, vol. I  (PDF) ১৯৮৪ সালের ভারতীয় সাধারণ নির্বাচনে দুটি আসনে প্রতিদ্বন্দ্বিতা করে এবং মোট ১,৬৫,৩২০ ভোট পায়;Statistical Reports of Lok Sabha elections, 1984, vol. I  (PDF) ১৯৮৯ সালের ভারতীয় সাধারণ নির্বাচনে উনিশটি আসনে প্রতিদ্বন্দ্বিতা করে এবং মোট ৪,৮৬,৬১৫ ভোট পায়;Statistical Reports of Lok Sabha elections, 1989, vol. I  (PDF) ১৯৯১ সালের ভারতীয় সাধারণ নির্বাচনে ছয়টি আসনে প্রতিদ্বন্দ্বিতা করে এবং মোট ৯১,৫৫৭ ভোট;Statistical Reports of Lok Sabha elections, 1991, vol. I  (PDF) এবং ১৯৯৬ সালের ভারতীয় সাধারণ নির্বাচনে তিনটি আসনেপ্রতিদ্বন্দ্বিতা করে এবং মোট ৮,৪৯১ ভোট পায়।Statistical Reports of Lok Sabha elections, 1996, vol. I  (PDF) এটি ১৯৯৯ সালের ভারতীয় সাধারণ নির্বাচনে প্রতিদ্বন্দ্বিতা করেনি,Statistical Reports of Lok Sabha elections, 1999, vol. I  (PDF) কিন্তু ১৯৯৮ সালের ভারতীয় সাধারণ নির্বাচনে এটি মধ্যপ্রদেশের একটি আসনে প্রতিদ্বন্দ্বিতা করে এবং ২,১৬৭ ভোট পায়।Statistical Reports of Lok Sabha elections, 1998, vol. I  (PDF)  আরপিআই(কে) ২০০৪ সালের ভারতীয় সাধারণ নির্বাচনে ছত্তিশগড়ের একটি আসনে প্রতিদ্বন্দ্বিতা করে এবং ৪,৭৯০ ভোট পায়।Statistical Reports of Lok Sabha elections, 2004, vol. I  (PDF)   তথ্যসূত্র   বিষয়শ্রেণী:আম্বেদকরবাদী রাজনৈতিক দল বিষয়শ্রেণী:দলিত রাজনীতি বিষয়শ্রেণী:মহারাষ্ট্রের রাজনৈতিক দল বিষয়শ্রেণী:ভারতের রিপাবলিকান পার্টি
ছোয়া-পেং' (তাইওয়ানি হোকিয়েন: 礤冰 or 剉冰; পে-ও-জী: চোয়া-পেং)"Entry #13026". 臺灣閩南語常用詞辭典 [Dictionary of Frequently-Used Taiwan Minnan]. (in Chinese and Hokkien). Ministry of Education, R.O.C. 2011. অথবা ছোয়া বিং (ম্যান্ডারিনে বাওবিং'' () নামে পরিচিত) একটি পাতলা বরফ ফালির মিষ্টান্ন। তাইওয়ানে জাপানি শাসনের অধীনে এটি উপস্থাপিত হয় এবং পরে তাইওয়ান থেকে বৃহত্তর চীন এবং মালয়েশিয়া ও সিঙ্গাপুর সহ বড় আঞ্চলিক প্রবাসী চীনা জনগণের দেশগুলিতে ছড়িয়ে পড়ে। এটি তাইওয়ানে বিশেষভাবে জনপ্রিয়। সেখানে এই ডিশটির একটি রূপ শুয়েহুয়া বিং'' () নামে পরিচিত এবং সেখানে বরফ পানি থেকে নয় বরং দুধ থেকে তৈরি হয়।  মিষ্টান্নটি একটি বড় আয়তনের বরফের খন্ডের উপর বিভিন্ন উপকরণ দিয়ে তৈরি করা হয়। প্রচুর বৈচিত্র্যময় উপকরণ আছে, তবে সবচেয়ে সাধারণ উপকরণগুলি হল চিনি পানি, কনডেন্সড মিল্ক, অ্যাডজুকি মটর, মুগ, এবং টাপিওকা বল। মরশুম অনুযায়ী ফলও ব্যবহৃত হয়। স্ট্রবেরি বাওবিং শীতকালে পাওয়া যায় এবং আম বাওবিং সাধারণত গ্রীষ্মকালে উপলব্ধ। ঐতিহ্যগতভাবে, এই বরফ ফালিগুলি হাতে তৈরি করা হত, যেখানে একটি বড় হাতুড়ি দিয়ে বরফ চূর্ণ করা অথবা একটি ব্লেড দিয়ে ফালি করা হত। এখন বেশিরভাগ দোকানে মেশিন ব্যবহৃত হয়। যার ফলে সূক্ষ্ম, পাতলা বরফের ফালি তৈরি হয়।  দেখুন  তাইওয়ানি রন্ধনপ্রণালী  তাইওয়ানি মিষ্টান্ন এবং স্ন্যাকসের তালিকা  শেভড আইস § অঞ্চল, বিশ্বের বিভিন্ন শেভড আইসের বৈচিত্র্যের জন্য।  কাকিগোরি: জাপানি শেভড আইস  বিংসু: কোরিয়ান শেভড আইস  হালো-হালো: ফিলিপিনো শেভড আইস  এস ক্যাম্পুর এবং এস টেলার: ইন্দোনেশীয় শেভড আইস  নামখেং সাই এবং ও-এও: থাই শেভড আইস  আইস কাচাং (এবিসি): মালয়েশীয় শেভড আইস  গ্র্যাটাচেক্কা: ইতালীয় শেভড আইস যা রোম-এ জনপ্রিয়।  হাওয়াইয়ান শেভ আইস: হাওয়াইয়ান শেভড আইস  তথ্যসূত্র  বিষয়শ্রেণী:বরফ ভিত্তিক মিষ্টান্ন বিষয়শ্রেণী:তাইওয়ানি মিষ্টান্ন বিষয়শ্রেণী:চীনা রন্ধনশৈলী
thumb|নাসিরউদ্দিন নুসরাত শাহের তাম্র মুদ্রা  নাসিরউদ্দিন নুসরাত শাহ (শাসনকাল ১৫১৯-১৫৩৩) ছিলেন সুলতান আলাউদ্দিন হোসেন শাহের পুত্র।M.H. Syed, History of Delhi Sultanate , pp.237-238. তিনি তার পিতার অনুসৃত নীতি বজায় রাখেন। শাসনের প্রথমদিকে নতুন অঞ্চল জয় করে সালতানাতের অন্তর্ভুক্ত করলেও ১৫২৬ সালের পর তাকে মোগলদের সাথে ঘাঘরার যুদ্ধে জড়িয়ে পড়তে হয়। নাসির উদ্দিন নুসরাত শাহ  এর সময় বাংলা সালতানাত তার সোনালী যুগে পৌছে।       আরও দেখুন হোসেন শাহি রাজবংশ বাংলার শাসকগণ বাংলার ইতিহাস  তথ্যসূত্র  বিষয়শ্রেণী:১৫৩২-এ মৃত্যু বিষয়শ্রেণী:হোসেন শাহী রাজবংশ বিষয়শ্রেণী:১৬শ শতাব্দীর বাঙালি বিষয়শ্রেণী:১৬শ শতাব্দীর ভারতীয় রাজশাসক
তারা কনসেপ্টা ডি'সুজা (জন্ম: ২০শে ডিসেম্বর ১৯৮৬), যিনি সাধারণত তারা ডি'সুজা নামে পরিচিত, একজন ভারতীয় অভিনেত্রী এবং মডেল। তিনি "মুঝসে ফ্রাণ্ডশিপ করোগে" এবং "মেরে ব্রাদার কি দুলহন " ছবিতে তাঁর কাজের জন্য পরিচিত।   প্রাথমিক জীবন এবং পটভূমি  তারা ডি'সুজা ভারতের তেলেঙ্গানার হায়দ্রাবাদে কোঙ্কানি বাবা-মা আন্দ্রেয়াস এবং ডায়ান ডি'সুজার ঘরে জন্মগ্রহণ করেন। তাঁর এক ভাই, নোয়েল প্রসাদ ডি'সুজা এবং এক বোন, মীরা ডি'সুজাও রয়েছেন। তিনি বিদ্যারণ্য হাই স্কুল ফর বয়েজ অ্যাণ্ড গার্লস থেকে পড়াশোনা করেছেন, এই স্কুলটি আংশিকভাবে জিদ্দু কৃষ্ণমূর্তি'র শিক্ষার উপর ভিত্তি করে তৈরি।   কর্মজীবন    মডেলিং  কলেজে থাকাকালীন, তারা ডি'সুজা মডেলিংয়ে জীবন শুরু করেছিলেন। তিনি কিংফিশার ক্যালেণ্ডারের জন্যও মডেলিং করেছেন, ২০১০ সালে এনডিটিভি গুড টাইমসে রিয়েলিটি টিভি সিরিজ, কিংফিশার ক্যালেণ্ডার মডেল হান্টের পরে তাঁকে নির্বাচিত করা হয়েছিল।   অভিনয়  ২০০৫ সালে, তারা ডি'সুজা দ্য অ্যাংরেজ (২০০৫) ছবি দিয়ে চলচ্চিত্রে তাঁর অভিষেক করেন। এটি ছিল একটি টলিউড ছবি যা শুধুমাত্র হায়দ্রাবাদের কিছু অংশে মুক্তি পেয়েছিল এবং স্থানীয়ভাবে একটি সুপারহিট ছবি হয়ে উঠেছিল। যেহেতু এটি অনেক প্রেক্ষাগৃহে মুক্তি পায়নি, তাই এই ছবির পরে তিনি খুব বেশি পরিচিত হয়ে উঠতে পারেন নি। তিনি যশ রাজ ফিল্মসের মেরে ব্রাদার কি দুলহন ছবিতে আলী জাফরের বিপরীতে অভিনয় করেছিলেন; এটি একটি হিট ছবি হিসেবে বিবেচিত হয়েছে। এই ছবিতে তাঁর  ভক্তরা তাঁর অভিনয় উপভোগ করেছিল এবং তিনি জনপ্রিয় হয়ে উঠেছিলেন। তিনি ফেসবুক ভিত্তিক গল্প "মুঝসে ফ্রাণ্ডশিপ কারোগে"-তেও অভিনয় করেছিলেন , যেটি ইতিবাচক পর্যালোচনা পেয়েছিল। থাম্ব| মুঝসে ফ্রাণ্ডশিপ করোগের অভিনেতারা। বাম থেকে: সাকিব সেলিম, তারা ডি'সুজা, সাবা আজাদ এবং নিশান্ত দাহিয়া   চলচ্চিত্র তালিকা  বছর চলচ্চিত্র ভূমিকা ভাষা ২০০৫ অ্যাংরেজ শীতল হায়দ্রাবাদী উর্দু ২০১১ মেরে ব্রাদার কি দুলহন পিয়ালি হিন্দি মুঝসে ফ্রাণ্ডশিপ করোগে মালবিকা   টেলিভিশন    দানব হান্টার্স (২০১৫)  জিরো কেএমএস (২০১৮)   আরও দেখুন    ভারতীয় চলচ্চিত্র অভিনেত্রীদের তালিকা   তথ্যসূত্র    বহিঃ সংযোগ          বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হায়দ্রাবাদ, ভারতের নারী মডেল বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:উৎসবিহীন তথ্যসহ সকল নিবন্ধ
বিস্(η৫-সাইক্লোপেন্টাডাইইনাইল)রোডিয়াম(II) নামে পরিচিত, রোডোসিন হল এমন একটি রাসায়নিক যৌগ যার রাসায়নিক সংকেত [Rh (C5H5) 2]। এর প্রতিটি অণুতে রোডিয়াম এর একটি পরমাণু থাকে যা সাইক্লোপেন্টাডাইইনাইল বলয় নামে পরিচিত পাঁচটি কার্বন পরমাণুর, দুইটি সমতলীয় অ্যারোমেটিক সিস্টেমের মধ্যে স্যান্ডউইচ বিন্যাসে আবদ্ধ থাকে। ইহাতে (হ্যাপটিক) সমযোজী রোডিয়াম-কার্বন বন্ধন বিদ্যমান থাকায় একে জৈব-ধাতব যৌগ বলা হয়। [Rh(C5H5)2] রেডিকেলটি ১৫০ ° সেলসিয়াস তাপমাত্রার উর্ধে বা শীতল হতে তরল নাইট্রোজেন তাপমাত্রার (-১৯৬ ° সেলসিয়াস) মধ্যবর্তী অবস্থায় পাওয়া যায়। কক্ষ তাপমাত্রায়, এই রেডিকেলের একজোড়া তাদের সাইক্লোপেন্টোডাইইনাইল বলয়ের মাধ্যমে যুক্ত হয়ে একটি হলুদ কঠিন, ডাইমার গঠন করে।  ১৯ শতকের জাইসের লবণ এবং নিকেল টেট্রাকার্বোনাইল এর আবিষ্কার জৈব-ধাতব রসায়নের ইতিহাসের অন্তর্ভুক্ত । এসকল যৌগ তৎকালিন সময়ে অধিষ্ঠিত রাসায়নিক বন্ধন মডেলের সাথে মানানসই না হওয়ায় রসায়নবিদরা অনেক চ্যালেঞ্জের সম্মুখীন হয়েছিলেন। রোডোসিনের আয়রন এনালগ এবং বর্তমানে পরিচিত মেটালোসিন শ্রেণীর অন্তর্গত প্রথম যৌগ ফেরোসিন এর আবিষ্কার আরও নতুন চালেঞ্জের সৃষ্টি করে। ফেরোসিন এবং সেই সঙ্গে এর অনুরূপ রাসায়নিক কাঠামো বিশিষ্ট রোডোসেনিয়াম (রোডোসিনের ইউনিপজিটিভ ক্যাটায়ন) ও এর কোবাল্ট ও ইরিডিয়াম এর কাউন্টার পার্ট সমূহকে অস্বাভাবিক ভাবে রাসায়নিকভাবে স্থিতিশীল অবস্থায় পাওয়া যায়। জৈব- ধাতব প্রজাতি ও উক্ত যৌগ সমূহের বিষদ গবেষণা শেষ পর্যন্ত নতুন বন্ধন মডেল গঠনে সহায়তা করে এবং এই মডেলটি দ্বারা সহজে এদের সংগঠন ও সুস্থিতি ব্যাখ্যা করা যায়। রোডোসেনিয়াম- রোডোসিন সিস্টেমসহ বিভিন্ন স্যান্ডউইচ যৌগের ওপর গবেষণার জন্য জেফরি উইলকিন্সন এবং আরনেস্ট অটো ফিসার ১৯৭৩ সালে রসায়ন বিভাগে নোবেল পুরস্কার অর্জন করেন।    স্থিতিশীলতা এবং প্রস্তুতির আপেক্ষিক স্বাচ্ছন্দতার কারণে, রোডোসিনিয়াম লবণসমূহ সাধারণত, অস্থিতিশীল যৌগ যেমন রোডোসিন এবং রোডোসিনের প্রতিস্থাপিত যৌগসমূহ তৈরির জন্য সূচনাকারী উপাদান হিসেবে ব্যবহৃত হয়। মূল সংশ্লেষণে সাইক্লোপেন্টাডাইইনাইল অ্যানায়ন এবং ট্রিস্(এসিটাইলএসিটোনাটো)রোডিয়াম(III) ও গ্যাস-ফেজ জারণ বিজারণ ট্রান্সমেটালেসন এবং অর্ধ- স্যান্ডউইচ প্রিকারসার সহ অন্যান্য বিভিন্ন পদ্ধতি ব্যবহৃত হতো বলে জানা যায়। অক্টাফিনাইলরোডোসিন হল (আটটি ফিনাইল গ্রুপ বিশিষ্ট একটি জাতক) সর্বপ্রথম কক্ষ তাপমাত্রায় পৃথককৃত রোডোসিনের প্রতিস্থাপিত যৌগ, যদিও ইহা বায়ুতে দ্রুত ক্ষয়প্রাপ্ত হয়। এক্স- রে ক্রিস্টালোগ্রাফি প্রমাণ করেছে যে অক্টাফিনাইলরোডোসিনে একটি স্ট্যাগার্ড কনফরমেশন বিশিষ্ট স্যান্ডউইচ কাঠামো বিদ্যমান রয়েছে। কোবাল্টোসিন, যা গবেষণায় একটি এক ইলেকট্রন দানকারী বিজারক হিসেবে কার্যকর হলেও, এখন পর্যন্ত আবিষ্কৃত কোন রোডোসিন জাতক অনুরূপ ব্যবহারের জন্য পর্যাপ্ত স্থিতিশীল নয়।  বিষয়শ্রেণী:অর্গানহোডিয়াম যৌগ
জন মাইকেল বিশপ (জন্ম: ২২ ফেব্রুয়ারি ১৯৩৬) একজন মার্কিন ইমিউনোলজিস্ট এবং অণুজীববিজ্ঞানী। তিনি ১৯৮৯ সালে চিকিৎসাবিজ্ঞানে নোবেল পুরস্কার লাভ করেন  এবং যৌথভাবে আলফ্রেড পি. স্লোন পুরস্কার পান। NCI Visuals Online: Image Details. Visualsonline.cancer.gov. Retrieved on 2013-11-24.   জীবনী  বিশপ পেন্সিলভানিয়ায় জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৬২ সালে এমডি ডিগ্রি অর্জন করেন।   তথ্যসূত্র   বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৩৬-এ জন্ম বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন অণুজীববিজ্ঞানী বিষয়শ্রেণী:গেটিসবার্গ কলেজের প্রাক্তন শিক্ষার্থী বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:রয়েল সোসাইটির বিদেশি সদস্য
মারি পোসা (জন্ম: ২১শে জানুয়ারী, ১৯৮০) একজন সালভাদোরীয় মার্কিন পর্নোগ্রাফিক অভিনেত্রী এবং রিয়েলিটি টিভি ব্যক্তিত্ব।   প্রাথমিক জীবন  পোসার জন্ম এল সালভাদরের সান মিগুয়েলে। তার বয়স যখন নয় বছর তখন তার পরিবার এল সালভাদর থেকে মার্কিন যুক্তরাষ্ট্রে চলে আসে।    কর্মজীবন  মারি পোসা একটি আইন সংস্থার প্রাক্তন সচিব ছিলেন যখন তিনি পরিচালক সেমুর বাটসের সহকারী হিসাবে প্রাপ্তবয়স্ক শিল্পে প্রবেশ করেছিলেন।  ২০০৩ সালে, তিনি সেমুর বাটস হোম মুভিজ এবং অ্যাডাম অ্যান্ড ইভ পিকচার্সের জন্য চুক্তিবদ্ধ মেয়ে ছিলেন এবং ২০০৯ সাল পর্যন্ত প্রায় ৩৫টি দৃশ্যে উপস্থিত হয়েছিলেন।    তথ্যসূত্র    বহিঃসংযোগ          বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন নারী
সুন্দলপুর বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।   আয়তন  সুন্দলপুর ইউনিয়নের আয়তন ১৯.৫৬ বর্গ কিলোমিটার।   জনসংখ্যা  ২০১১ সালের আদমশুমারি অনুয়ায়ী নরোত্তমপুর ইউনিয়নের জনসংখ্যা ৩০,৭৩৮ জন।   অবস্থান ও সীমানা  কবিরহাট উপজেলার পশ্চিমাংশে সুন্দলপুর ইউনিয়নের অবস্থান। এ ইউনিয়নের উত্তরে নরোত্তমপুর ইউনিয়ন, পূর্বে কবিরহাট পৌরসভা, দক্ষিণে ঘোষবাগ ইউনিয়ন ও ধানসিঁড়ি ইউনিয়ন এবং পশ্চিমে নোয়াখালী সদর উপজেলার অশ্বদিয়া ইউনিয়ন অবস্থিত।   প্রশাসনিক কাঠামো  সুন্দলপুর ইউনিয়ন কবিরহাট উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:  বড় রামদেবপুর  পূর্ব রাজুরগাঁও  গঙ্গাপুর  মালী পাড়া  উত্তর লামছি  উত্তর নিরঞ্জনপুর  রামনাথপুর  ছবির পাইক  সুন্দলপুর  দক্ষিণ নিরঞ্জনপুর  পশ্চিম রাজুরগাঁও   শিক্ষা ব্যবস্থা  ২০১১ সালের আদমশুমারি অনুযায়ী নরোত্তমপুর ইউনিয়নের স্বাক্ষরতার হার ৫২.৯%। এ ইউনিয়নে ১টি কলেজ, ৪টি উচ্চ বিদ্যালয়, ১টি দাখিল মাদ্রাসা, ১০টি সরকারি প্রাথমিক বিদ্যালয় রয়েছে।  শিক্ষা প্রতিষ্ঠান  <p align="center">কলেজ  আবদুল্যাহ্ মিয়ার হাট কলেজ  <p align="center">প্রাথমিক বিদ্যালয়  উত্তর লামছি রেজিস্টার্ড বেসরকারি প্রাথমিক বিদ্যালয়  মকবুল আহম্মদ রেজিস্টার্ড বেসরকারি প্রাথমিক বিদ্যালয়  সোন্দলপুর মোহাম্মদ মিয়া রেজিস্টার্ড বেসরকারি প্রাথমিক বিদ্যালয়  বারীপুকুর পাড়া আহম্মদীয়া রেজিস্টার্ড বেসরকারি প্রাথমিক বিদ্যালয়   কবি জসিম উদ্দিন শিশু একাডেমী রেজিস্টার্ড বেসরকারি প্রাথমিক বিদ্যালয়   রাজুরগাঁও রেজিস্টার্ড বেসরকারি প্রাথমিক বিদ্যালয়  রামনাথপুর সরকারি প্রাথমিক বিদ্যালয়  ধুমচর ছবিরপাইক সরকারি প্রাথমিক বিদ্যালয়  মালীপাড়া সরকারি প্রাথমিক বিদ্যালয়  কালামুন্সী সরকারি প্রাথমিক বিদ্যালয়  পূর্ব গঙ্গাপুর সরকারি প্রাথমিক বিদ্যালয়  মধ্য সোন্দলপুর সরকারি প্রাথমিক বিদ্যালয়  হাজীরহাট সরকারি প্রাথমিক বিদ্যালয়  আবদুল্যামিয়ারহাট সরকারি প্রাথমিক বিদ্যালয়  দক্ষিণ সোন্দলপুর সরকারি প্রাথমিক বিদ্যালয়  বানদত্ত সরকারি প্রাথমিক বিদ্যালয়  হাজী মাকু চৌধুরী রেজিস্টার্ড বেসরকারি প্রাথমিক বিদ্যালয়   উল্লেখযোগ্য ব্যক্তি  একরামুল করিম চৌধুরী এমপি নোয়াখালী ৪   যোগাযোগ ব্যবস্থা  কবিরহাট বাজার থেকে দুই কিলোমিটার পশ্চিম দক্ষিণে   খাল ও নদী  কালামুন্সী বাজার খাল   হাট-বাজার  কালামুন্সি বাজার আবদুল্লাহ মিয়ারহাট হাজিরহাট বাজার  চৌরাস্তা ইতালি মার্কেট  তেঁতুল তলা বাজার   দর্শনীয় স্থান  শিরিন গার্ডেন তেতুলতলা বাজার সংলগ্ন  = জনপ্রতিনিধি  মোঃ ইলিয়াস মিয়া   আরও দেখুন   কবিরহাট উপজেলা  কবিরহাট থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:কবিরহাট উপজেলার ইউনিয়ন
রাজমনি, একটি অধুনালুপ্ত চলচ্চিত্র চলচ্চিত্র প্রেক্ষাগৃহ। রাজমনি সিনেমা হল নামে পরিচিত, ঢাকার অন্যতম প্রেক্ষাগৃহটি কাকরাইলে ভিআইপি সড়কের পাশে অবস্থিত। মুক্তিযোদ্ধা আহসানুল্লাহ মনি ১৯৮২ সালে কাকরাইলে চব্বিশ কাঠা জমির উপর রাজমনি প্রেক্ষাগৃহ নির্মাণ করেছিলেন। একই মালিকানায় রাজমনির পাশে রাজিয়া নামে আরেকটি প্রেক্ষাগৃহ নির্মাণ করা হয়েছিল। চারশত আসনের রাজিয়া প্রেক্ষাগৃহটি রাজমনি অপেক্ষা আয়তনে ছোট ছিল। প্রেক্ষাগৃহ ছাড়াও এই ভবনে সঙ্গীত ও শব্দ ধারণ স্টুডিও, চিত্র ধারণের স্থান, ডাবিং স্টুডিও, সম্পাদনা প্যানেল ছিল। চলচ্চিত্র ব্যবসায় মন্দা ও ক্রমাগত লোকসানের কারণে প্রেক্ষাগৃহটি অক্টোবর, ২০১৯-এ বন্ধ করে বাণিজ্যিক ভবনে রূপান্তরের পরিকল্পনা করা হয়।   ইতিহাস  ৩ মার্চ, ১৯৮৩ সালে এক হাজার একশত পঞ্চাশ আসনের এই প্রেক্ষাগৃহ চলচ্চিত্র প্রদর্শনীর জন্য উদ্বোধন করা হয়। কামাল আহমেদ পরিচালিত 'লালু ভুলু' ছায়াছবি এই প্রেক্ষাগৃহে প্রদর্শিত প্রথম চলচ্চিত্র। ১৯৮৪ সালে এই প্রেক্ষাগৃহের ভবনে চল্লিশটি চলচ্চিত্র প্রযোজনা প্রতিষ্ঠানের কার্যালয় ছিল। ফলে এই প্রেক্ষাগৃহকে ঘিরে আশির দশকে কাকরাইল এলাকাটি 'ফিল্মপাড়া' নামে পরিচিতি পায়। নব্বই দশকে এই প্রেক্ষাগৃহটি সবচেয়ে বেশি ব্যবসা করেছে।  উদ্বোধনের ছত্রিশ বছর পর ১১ অক্টোবর, ২০১৯ তারিখে রাজমনি ও রাজিয়া প্রেক্ষাগৃহ দুইটি বন্ধ ঘোষণা করা হয়। বন্ধ হওয়ার আগে এই প্রেক্ষাগৃহে 'নোলক' ছায়াছবি প্রদর্শিত হয়   ভবিষ্যৎ পরিকল্পনা  প্রেক্ষাগৃহ ভেঙে এই স্থানে 'রাজমনি টাওয়ার' নামে একটি উনিশ হতে বাইশ তলা বহুমুখী বাণিজ্যিক ভবন নির্মাণের পরিকল্পনা করা হয়েছে। এই টাওয়ারের ভূগর্ভে গাড়ির রাখার ব্যবস্থা, চারতলা পর্যন্ত বিপণিবিতান এবং অবশিষ্ট তলাসমূহে বিভিন্ন দপ্তরের কাছে ভাড়া দেওয়ার মত স্থাপনা তৈরির পরিকল্পনা করা হয়েছে। নতুন করে আধুনিক প্রেক্ষাগৃহ নির্মাণের পরিকল্পনা রাখা হয়নি।   আরো দেখুন    শ্যামলী সিনেমা হল  স্টার সিনেপ্লেক্স   তথ্যসূত্র   বহিঃসংযোগ  রাজমনি সিনেমা হলের কিছু ঐতিহাসিক স্থিরচিত্র  বিষয়শ্রেণী:ঢাকার প্রেক্ষাগৃহ বিষয়শ্রেণী:বিলুপ্ত চলচ্চিত্র প্রেক্ষাগৃহ বিষয়শ্রেণী:১৯৮৩-এ বাংলাদেশে প্রতিষ্ঠিত
মারিয়াম তওজানি (; জন্ম: ১৮ জুলাই ১৯৮০) একজন মরক্কীয় চলচ্চিত্র নির্মাতা, চিত্রনাট্যকার এবং অভিনেত্রী। তিনি আদম চলচ্চিত্রের পরিচালক হিসেবে সমধিক পরিচিত।   ব্যক্তিগত জীবন  মারিয়াম ১৯৮০ সালের ১৮ জুলাই মরক্কোর তানজাহে জন্মগ্রহণ করেন। ২০০৩ সালে তিনি লন্ডন থেকে মিডিয়া কমিউনিকেশন ও সাংবাদিকতায় স্নাতকোত্তর ডিগ্রি অর্জন করেন। এরপর তিনি সাংবাদিকতার মাধ্যমে কর্মজীবন শুরু করেন, যেখানে তার আগ্রহের বিষয় ছিল চলচ্চিত্র। পরবর্তীতে তিনি চলচ্চিত্র অঙ্গনে প্রবেশ করেন। ব্যক্তিগত জীবনে তিনি ফরাসি-মরক্কীয় চলচ্চিত্র নির্মাতা নাবিল আয়ুশের সাথে বিবাহ বন্ধনে আবদ্ধ আছেন।   কর্মজীবন  প্রথমদিকে মারিয়াম মূলত চিত্রনাট্যকার হিসাবে কাজ করতেন এবং এর পাশাপাশি কয়েকটি স্বল্প দৈর্ঘ্য ও প্রামাণ্য চলচ্চিত্র পরিচালনা করেছিলেন। ২০১১ সালে তিনি কোয়ান্ড ইলস ডর্মেন্ট নামক একটি স্বল্প দৈর্ঘ্য চলচ্চিত্র পরিচালনা করেন। এটি হুশকা আন্তর্জাতিক চলচ্চিত্র উৎসবে বিশেষ জুরির পুরস্কার সহ সর্বমোট ১৭টি পুরস্কার অর্জন করে। তারপর, ২০১৪ সালে তিনি তার প্রথম প্রামাণ্য চলচ্চিত্র সস মা পিউ ভিইলে পরিচালনা করেন। মরক্কোতে বেশ জনপ্রিয়তা লাভ করা এই সিনেমাটিতে মরক্কোথে পতিতাবৃত্তির বিষয়টি তুলে ধরা হয়েছে। এই প্রামাণ্য চিত্রে সাফল্যে লাভ করায় তিনি এটিকে পূর্ণদৈর্ঘ্য চলচ্চিত্রে পরিণত করেন, যা ২০১৫ সালে মাচ লাভড শিরোনামে মুক্তি পায়। উক্ত চলচ্চিত্রটিতে তিনি স্ক্রিপ্ট তৈরির দায়িত্ব পালন করেন এবং তার স্বামী নাবিল আয়ুশ চলচ্চিত্রটি পরিচালনা করেন।  ২০১৫ সালের শেষের দিকে তিনি তার দ্বিতীয় স্বল্প দৈর্ঘ্য চলচ্চিত্র আয়া ভেলা লা প্লাজ পরিচালনা করেন। এই চলচ্চিত্রটিতে তিনি আরেকটি সামাজিক অনাচার ফুটিয়ে তুলেছেন, সেটি হল গৃহকর্মী শিশুদের উপর নির্যাতন।  ২০১৭ সালে, তিনি তার স্বামী, পরিচালক নাবিল আয়ুশের সাথে রাজিয়া চলচ্চিত্রটি রচনা করেন। এর পাশাপাশি এ চলচ্চিত্রের প্রধান চরিত্র 'সালিমা' হিসেবে অভিনয়ও করেন তিনি। তারপর, ২০১৯ সালে, মারিয়াম তার প্রথম ফিচার চলচ্চিত্র আদম পরিচালনা করেন। চলচ্চিত্রটি আন সার্টেইন রিগার্ড বিভাগে কান চলচ্চিত্র উৎসবের জন্য নির্বাচিত হয়। এছাড়াও এটি কুইর পাম অ্যাওয়ার্ড এবং ১২ তম ফেস্টিভ্যাল ইন্টারন্যাশনাল ডু ফিল্ম ফ্রান্সফোন দে নমুরে অংশগ্রহণ করে। এটি ৯২ তম একাডেমি পুরস্কার সেরা আন্তর্জাতিক পূর্ণদৈর্ঘ্য চলচ্চিত্র বিভাগে অংশগ্রহণের জন্য মরক্কো থেকে নির্বাচিত হলেও চূড়ান্ত মনোনয়ন লাভ করতে ব্যর্থ হয়। একই বছর তিনি একাডেমি অফ অস্কারের সদস্য পদ লাভ করেন।   চলচ্চিত্র   সাল  চলচ্চিত্র  ভূমিকা  ধরন  তথ্যসূত্র  ২০১২  কান্দ ইল্ দরমেঁ  পরিচালক, লেখক  শর্ট ফিল্ম   ২০১৪  সৌস মা পেউ ভিলে  পরিচালক  প্রামাণ্য চলচ্চিত্র    ২০১৫  আয়া ভা আ লা প্ল্যাজ  পরিচালক  শর্ট ফিল্ম   ২০১৫  ভিয়েল গেলিব্ট  চিত্রনাট্যকার  চলচ্চিত্র   ২০১৭  রাজিয়া  চিত্রনাট্যকার  চলচ্চিত্র   ২০১৯  আদম  পরিচালক, চিত্রনাট্যকার  চলচ্চিত্র     তথ্যসূত্র     বহিঃসংযোগ     বিষয়শ্রেণী:১৯৮০-এ জন্ম বিষয়শ্রেণী:মরোক্কী অভিনেত্রী বিষয়শ্রেণী:মিশরীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম